VEGA & Tuborg præsenterer
**VEGA og Tuborg giver igen mulighed for at lave ”Din Koncert”**

*Sammen med Tuborg giver VEGA igen i år spirende arrangører mulighed for at lave en koncert i Ideal Bar med konceptet ”Din Koncert”. Fordi successen var så stor i 2012, er der kommet et ekstra niveau på denne gang. Bliver man udvalgt til at lave et arrangement i Ideal Bar, så har man mulighed for ende op med at lave en koncert i Store VEGA i slutningen af 2013!*

Tuborg har nemlig valgt at spytte ekstra penge i kassen således, at det bedste arrangement i Ideal Bar under ”[Din Koncert](http://vega.dk/din-koncert-2013.html)” i 2013– valgt via en jury samt en åben afstemning – får et større budget til at afholde en koncert i Store VEGA.

**Mentorordning**
De arrangører, som bliver udvalgt til at lave deres egen koncertaften i VEGA, vil samarbejde tæt med VEGAs bookere, teknikere, kommunikationsfolk og bestyrere, der vil agere mentorer for de udvalgte.

**Ansøgningen starter nu**
Alle over 18 år kan ansøge – både teams og enkeltpersoner.

For at komme i betragtning og evt. blive udvalgt til at lave ”Din Koncert”, skal man indsende en ansøgning med beskrivelse af ens koncertaften samt, hvordan man praktisk vil gribe den an. Jo mere gennemtænkt og detaljeret beskrevet koncertaftenen er, jo større er chancen for at blive udvalgt.

Du skal bruge et ansøgningsskema, der kan udfyldes på [Tuborgs Facebook-side](https://www.facebook.com/Tuborg/app_485791911445696). Du kan også vælge at downloade ansøgningsskemaet, udfylde det i ro og mag og sende det ind til VEGA på dinkoncert@vega.dk.

Når vi har fået nok gode ansøgninger, så lukker vi ned for tilmeldingen. Det bliver senest medio maj! Jo før man ansøger, jo større er chancen altså for at blive udvalgt, og jo længere mentor-forløb vil man få!

[Læs mere om Din Koncert](http://vega.dk/din-koncert-2013.html).

[Udfyld eller hent ansøgningsskema](https://www.facebook.com/Tuborg/app_485791911445696).

**Fakta om Din Koncert 2013**

* ”Din Koncert” afholdes i Ideal Bar i maj samt sept.-nov. 2013.
* Du bestemmer alt indholdet til aftenen - band, dj, tema, oppyntning, visuals mm.
* Du får ca. 7.000 kr. til at dække indholdet på aftenen.
* Der udvælges 6 koncepter blandt ansøgerne.
* Ansøg via [Tuborgs Facebook-side](https://www.facebook.com/Tuborg/app_485791911445696).
* Ansøgningsfrist ASAP – når vi har nok gode ansøgninger, lukker vi ned for tilmeldingen. Spørgsmål og ansøgninger kan sendes til dinkoncert@vega.dk.
* Ansøger(e) skal være minimum 18 år gammel.
* Download tips og info til ansøgning [HER](https://vega.dk/facebook/dinKoncert/ressources/downloads/DinKoncert-Info-og-tips.pdf).

*For yderligere presseoplysninger kontakt venligst*

Magnus Restofte
Souschef & Kommunikationschef, VEGA

mr@vega.dk - 3326 0955